**ҚХА Кеңесінің кеңейтілген отырысы**

**2022 жылғы 6 қыркүйек**

**ҚХА депутаттық тобының мүшелері Мемлекет басшысының Жолдауын жүзеге асыру мәселелері бойынша Қазақстан халқы Ассамблеясы республикалық Кеңесінің кеңейтілген отырысына қатысты.**

Мәжіліс депутаттары С.Абдрахманов, Н.Дементьева, А.Амирханян, И.Буларов, З.Кузиев, Ю.Ли, В.Набиев, Ш.Осин, А.Хамедов осы ҚХА Кеңесінің жұмысына қатысты.

Отырыс барысында ҚХА Кеңесінің мүшелері Мемлекет басшысының «Әділетті мемлекет. Біртұтас ұлт. Берекелі қоғам» атты Қазақстан халқына жолдауына қолдау білдіріп, оны іске асыру тетіктерін талқылады.

ҚХА Төрағасының орынбасары Т.Кәрімов Қазақстан халқы Ассамблеясының Жаңа Қазақстан құрылысында өзіндік ерекше миссиясы бар екеніне назар аударды. Жолдау бізге халықтың бірлігі, ынтымағы мен біртұтастығы жарасқан экономикалық өлшемнің айқын екенін аңғартатынын, елдегі әлеуметтік әл-ауқаттың, бейбітшілік пен келісімнің материалдық негізін жасайтын экономикалық реформалардың табысты болуы тұрақтылық пен бірлікке байланысты екенін айтты.

Отырыста сөз сөйлеген Ассамблея мүшелері Жолдау саяси реформалардың әлеуметтік негізін қалыптастырады және мұнда ұсынылып отырған экономикалық реформалар пакеті азаматтарымыздың әлеуетін ашуға бағытталғанын айтып өтті. Сонымен қатар, Ассамблея мүшелері Жолдаудың саяси жаңғыртудың органикалық жалғасы екенін, ал Мемлекет басшысы ұсынған әлеуметтік қолдау шаралары мен құрылымдық экономикалық реформалар «азамат – бизнес – мемлекет» үштағанындағы қарым-қатынастарды терең қайта құрылымдауды қамтамасыз ететінін атап көрсетті.

ҚХА Кеңесіндегі баяндамашылар Қазақстанға этносаралық татулық, қоғамдағы бірлік пен келісім мәселелері бойынша жалпыұлттық консенсусты нығайту керек екенін, Ассамблея Жолдаудағы міндеттердің тікелей қатысушысы және белсенді жүзеге асырушысы болатынын баса айтты.

– Отандық тарихтың осы ең жауапты кезеңінде біз Қасым-Жомарт Тоқаевты Жаңа Әділетті Қазақстанды құрудағы күресінде (бұл қарапайым жұмыс емес, бұл нағыз күрес жүруде) қолдауымыз қажет, – деп атап өтті Мәжілістегі ҚХА депутаттық тобының жетекшісі, депутат С.Абдрахманов. – Алдағы президенттік сайлау біздің халқымыздың біртұтастығын нығайтуға ықпал етеді және еліміздің жан-жақты жаңғыруына бағытталған ауқымды реформаларды табанды қолдауын көрсетеді деп есептейміз. Осы тұрғыда біз, Қасым-Жомарт Кемелұлы Тоқаев жетекшілік ететін ұйым болып табылатын Қазақстан халқы Ассамблеясының мүшелері, бірінші қатарда болуымыз қажет.

Шара барысында ҚХА Кеңесінің мүшелері соның ішінде ақпараттық кеңістікте этносаралық қатынастардың үйлесімді дамуына кері әсерін тигізетін сенімсіздік тудырып, қоғамға алауыздық тудыратын кез келген қоғамдық арандатушылық пен заңсыз әрекеттерге шұғыл жауап беру қажеттігі туралы сөз қозғады.

Кеңес мүшелері «Қазақстан – біздің басты құндылығымыз, біз өз еліміздің азаматтарымыз, сыртқы қақтығыстарға деген көзқарасымыз еліміздің, халқымыздың мүдделерінен туындауы тиіс» деген пікірді бірауыздан қолдады. ҚХА Кеңесі ауқымды мақсаттарға қол жеткізу үшін

қоғамның әл-ауқаты және Қазақстанның гүлденуі жолында Жолдаудың міндеттерін жүзеге асыру үдерісіне қатысуға шақырды. «Қазіргі кезеңде сайлау науқандары барысындағы басты міндетіміз – ұлттық біріктіруші құндылықтарымыз – мемлекеттік тілді, қоғамдық келісім қағидатын, этносаралық тұрақтылықты қорғау және нығайту, жаңа экономикалық саясатты қалыптастыру бойынша нақты қадамдар жасау», - деп атап өтті жиынға қатысушылар.

ҚХА баспасөз қызметінің ақпараты бойынша, іс-шараға республикалық этномәдени бірлестіктердің басшылары, Қазақстан халқы Ассамблеясы мен оның Кеңесінің мүшелері, Парламент Сенатының және Мәжілісінің депутаттары, Ақпарат және қоғамдық даму министрлігі өкілдері, Аналар кеңесінің, Қоғамдық келісім кеңестерінің, ҚХА ғылыми және сарапшылық қауымдастықтың өкілдері, «Ассамблея жастары» РҚБ, БАҚ өкілдері қатысты. Онлайн-қосылым арқылы өңірлік «Қоғамдық келісім» КММ және ассамблея өкілдері қосылды.